આ બાબતે પાલિકા ભાજપના અસંતુષ્ટ સભ્ય હરદીપસિંહ શિનોરા અને દત્તા ગાંધીએ જણાવ્યું હતું કે, અમે કોઈ રાજીનામુ આપ્યું જ નથી. આ તો સત્તાના જોરે કાવતરું કરાયું છે. આગામી ટર્મમાં અમે પાલિકાનો કરોડો રૂપિયાનો ભ્રષ્ટાચાર ખુલ્લો પાડવાના હતા એટલે જ અમને મતદાનથી દૂર કરવાનું કાવતરું રચાયું છે.13મી જૂને તો અમે રાજપીપળાની બહાર હતા.અમે જ્યાં હતા ત્યાંના સીસીટીવી ફૂટેજ,હોટેલના બિલો પણ પ્રુફ તરીકે અમારી પાસે છે.અમે 13મી જૂને હાજર જ ના હોઈએ તો રાજીનામુ કેવી આપીએ.14મી જૂને 12 વાગે ચૂંટણી હતી અને 12:07 મિનિટે પાલિકા મુખ્ય અધિકારી દ્વારા અમને રાજીનામુ સ્વીકાર્યાનો અને તમે મતદાન ન કરી શકો એવો પત્ર આપ્યો છે.અમે આ મુદ્દે કોર્ટમાં જઈશું. - હરદીપસિંહ શિનોરા